google/wiki40b huggingface dataset:
New Zealands geografi

Politisk geografi

New Zealand består av 16 regioner, syv på Sørøya og ni på Nordøya. Det er også et stort antall øyer som ikke ligger innenfor noen administrative grenser. Chathamøyene er ingen region, selv om styret opptrer som en region under Resource Management Act. Kermadec Islands og de sub-antarktiske øyene blir styrt av noen få fra Department of Conservation.

Klima

New Zealand ligger på Jordens sørlige halvkule, og har dermed sommer og vinter motsatt av den nordlige halvkule. New Zealand ligger i nærheten av Antarktis, hvor hullet i ozonlaget er stort, slik at landet er spesielt utsatt for UV-stråling. 
Klimaet er temperert, med kalde vintre og svale somre, ganske likt klimaet i Norge. Når vinden kommer sørfra bringer den med seg kald arktisk luft, og på Sørøya kan det derfor forekomme snøstormer på vinteren. På Nordøya er det derimot sjeldent snø, og temperaturen er sjeldent under null, unntatt i høylandet ved vulkanene. Toppen av Ruapehu fungerer som et skisportsted i vinterhalvåret og hovedveien som forbinder Nordøyas sørlige og nordlige del er ofte lukket om vinteren på grunn av snø, ettersom den går gjennom høytliggende områder.
Den vanligste vindretningen i New Zealand er fra vest. Luften i vestavinden kommer fra Tasmania. Ved Tasmania blir vinden varmet opp, og på turen over Det tasmanske hav til New Zealand samler det seg opp mye fuktighet, slik at den er varm og fuktig når den treffer New Zealand. Dersom den treffer fjellkjeden på vestkysten av Sørøya, blir luften presset opp og dermed avkjølt, for å så være årsaken til kraftig land. Dette er årsaken til at landet er meget frodig. Ved sørspissen av Sørøya er det en regnskog ved navn Fiordland. Området er berømt for sine mange dype fjorder med navn som Milford Sound og Doubtful Sound, omgitt av nesten loddrette klippevegger. All nedbøren fører til rikelig av ferskvann, hvilket renner ut til havet gjennom New Zealands mange elver. Den lengste elva er Waikato River på Nordøya. De mest imponerende fossefallene ligger likevel i Fiordland, og forekommer når det regner.
Selv om det regner mye i New Zealand er det ikke mye grunnvann. Det skyldes at det meste regnvannet renner fort over overflatene og ender i havet ved elvene. I New Zealand finnes derfor store sjøer hvor ferskvannet lagres, da vannmangel kan bli et problem på Nordøya sommerstid. Landskapet i New Zealand er kupert, og når det regner voldsomt, kan store jordskred forekomme. Jordlaget er mange steder tynt med klippegrunn like under, og er derfor plantet til med gress, som blir brukt til gressing av sauene. Kun på de flate områdene med bedre jord, som området øst for Mount Ruapehu, blir jorden dyrket med korn, grønnsaker, kiwier, appelsintrær, sitrontrær, vintokker etc.
Clarence Chamberlin

Liv og virke

Han startet atlanterhavsflyvningen 4. juni 1927  med en Bellanca W.B.2, «Miss Columbiai» 4. juni 1927 i New York, Roosevelt Field Long Island og landet 6. juni i Eislebenbei Halle (Saale), en strekning på 6 294 km i løpet av 43 timer. Så fløy han mot Berlin og måtte lande i Klinge bei Cottbus. Etter reparasjoner i Cottbus fortsatte han neste dag mot Berlin og landet 7. juni 1927 på Tempelhof i Berlin. Her ble han intervjuet av radioreporter Alfred Braun og fortalte om sine opplevelser. Et minne om dette finnes i gatenavnet, etter flyets navn, gaten Columbiadam.
Fylkesvei 7924

Fylkesvei 7924 går mellom Lenangsøyra og Jægervatnet i Lyngen kommune. Veiens lengde er 12,4 km.
Frem til 2019 hadde veien betegnelsen fylkesvei 313.
Lyse-konsernet

Selskaper i Lyse AS

Lyse AS er moderselskapet i dette konsernet som er en leverandør av strøm, internett, TV, telefoni og alarm. Selskapet har vært operativt siden 1. januar 1999 etter en fusjon den 17. juni 1998 mellom energiselskapene i kommunene Stavanger, Sandnes, Sola og Time og energiselskapene Ryfylke Energi og Lyse Kraft.

Altibox AS

Altibox AS er et datterselskap i Lyse-konsernet. Selskapets forretningskontor er i Stavanger kommune. Altibox utvikler, leverer og drifter infrastruktur og telekommunikasjonstjenester til Lyse og 40 øvrige partnere i Norge og Danmark under merkevaren Altibox. Partnerne har totalt 350 000 sluttkunder per oktober 2014. Målgruppen for selskapet er privatpersoner samt små og mellomstore bedrifter, og tjenestene er primært telefoni, bredbånd og ip-tv.

Smartly AS

Lyse Smart AS ble stiftet 1. januar 2013. Selskapets forretningskontor er i Stavanger kommune. Lyse Smart utvikler, leverer og drifter smarthustjenester til privatkunder i Sør-Rogaland under merkenavnet Smartly. Kunder kan styre funksjoner som lys, oppvarming og boligalarm gjennom en applikasjon til nettbrett og smarttelefon.

Lyse Fiber AS

Lyse Fiber AS ble etablert i 2012 og har ansvaret for bygging og vedlikehold av fibernettet i Sør-Rogaland samt salg av fibertjenester til kunder i samme område.

Lyse Dialog AS

Lyse Dialog AS er et datterselskap i Lyse-konsernet. Lyse Dialog AS er konsernets ansikt ut mot kundene. Det er Lyse Dialog AS som inngår alle avtaler med kunder, besvarer henvendelser fra kunder og står for fakturering.
Engeløya

Engeløya er ei øy i Steigen kommune i Nordland. Den har et areal på 69,25 km². Høyeste punkt på Engeløya er Trohornet på 649 moh.
Engeløya har verdens nordligste hasselskog. Øya var høvdingsete i vikingtida, og det finnes mange fornminner på øya, særlig sørvest på øya. I 1942 bygde tyskerne kystfestningen Batterie Dietl i Bø på Engeløya. På øya ligger også Steigen kirke og Steigen Bygdetun
I Vollmoen Amfi blir Steigen sagaspill satt opp annethvert år.
På nordvestsiden av øya ligger Engeløy flyplass. Engeløya er knyttet til fastlandet med Engeløybruene og riksvei 835.
Bakgrunn for Gaius Marius' militærreformer

Borgermilitsen

Før Gaius Marius' militærreformer, som startet i år 107 f.Kr, fungerte den romerske hæren som en borgermilits. Det vil si at utskrevne mannlige romerske borgere kjempet i hæren uten å ha fått profesjonell trening. I den tradisjonelle borgermilitsen ble borgere innkalt og rekruttert til hæren ved militære behov. Når kriger, eller direkte farer, var over ble hærene oppløst. Borgermilitsen var basert på klasseinndeling. Det vil si at borgere som hadde tilstrekkelig med eiendom ble kvalifisert til hæren. Blant annet måtte borgerne selv finansiere sitt eget utstyr og de ble rekruttert fra de forskjellige samfunnsklassene. Samfunnsklassene regulerte hvem som hadde råd til hva - og hvordan oppstillinger og formasjoner skulle være.

Borgermilitsens svakhet

Etter en periode med oversjøisk krigføring opplevde romerne et rekrutteringsproblem. Da romerriket ekspanderte rundt middelhavet økte det militære behovet. Garnisoner og militærposter ble derfor en nødvendighet. Dette førte til at borgerne som var i militærtjeneste ble trukket geografisk lenger vekk fra sine eiendommer. Derfor ble det vanskelig å opprettholde drift av gård eller godsbruk. Det oppstod en framvekst av fattige og eiendomsløse borgere (capite censi/proletarii) som en konsekvens av dette. Spesielt i Italia dukket det opp storgods, eller plantasjer, (latifundium) som var en oppslutning av mange gårder. Disse gårdene ble sammensatt av eiendommene til borgerne som var i felttog. Romernes langvarige kriger førte ikke bare borgerne vekk fra sine eiendommer, men kanaliserte en tilstrømning av slaver til Italia. Slavene var billig arbeidskraft og sørget for opprettholdelsen av storgodsene. Dette bidro til økningen av fattige og eiendomsløse.
På bakgrunn av disse utviklingene mistet romerne evnen til å effektivt rekruttere soldater til hæren.  Den tradisjonelle borgermilitsens rekrutteringssystem passet ikke inn i romernes nye rolle som dominerende makt i middelhavet . Dette resulterte videre til Gaius Marius' reformer, som revolusjonert den romerske hæren fra en borgermilits til en profesjonell hær.
Cable and Satellite International

Cable and Satellite International (forkortet CSI) er et internasjonalt teknologimagasin for kabel-, satellitt- og TV-industrien, basert i London. Magasinets målgruppe er ledere innen teknologi og finans og selskapsledelse i selskaper innen kringkasting, fjernsynskanaler, kabel-TV-selskaper og satellitt-TV.
Masuyo Shiraishi

Landslaget

Masuyo Shiraishi spilte 4 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1981.
Agamemnons dødsmaske

Agamemnons dødsmaske er navnet gitt en artefakt funnet ved Mykene i 1876 av Heinrich Schliemann. Artefakten er en dødsmaske i gull, og ble funnet på ansiktet til en kropp i en gravsjakt – designert «Grav V» – ved området «Gravsirkel A». Schliemann mente han hadde funnet kroppen til den mytiske akhaiiske lederen Agamemnon, men moderne arkeologisk forskning tyder på at masken er fra 1550–1500 f.Kr. – tidligere enn Agamemnons livstid.
Masken er utstilt i Det nasjonale arkeologiske museum i Athen.

Beskrivelse

Dødsmasken er en av fem funnet i de kongelige gravsjaktene ved Mykene – tre i «Grav IV» og to i «Grav V». Ansiktene og hendene til to barn i Grav III er dekket av bladgull, hvorav én har hull til øynene. Masken ble utformet som en dødsmaske dekket i gull.
Ikke alle mennenes ansikt er dekket av masker. At de er menn og krigere tyder tilstedeværelsen av våpen i deres graver på. Størrelsen på gullforekomster, samt antallet detaljerte artefakter tyder på heder, status og rikdom. Skikken der en dekker ledere i bladgull er kjent fra andre steder. Dødsmasken i gull ble døpt «Agamemnons dødsmaske» av Schliemann, etter den sagnomsuste greske kongen i Homers Iliaden. Masken dekket ansiktet til en av kroppene i gravsjaktene ved Mykene; Schliemann tok dette som bevis på at trojanerkrigen var en faktisk historisk hendelse.
Masken ble laget ut av én tykk gullplate, varmet opp og deretter hamret på trebakgrunn, med detaljene senere inngravert med et skarpt verktøy. To hull ved ørene tyder på at masken ble holdet fast ved hyssing.

Autentisitet

I siste halvdel av 1900-tallet, samt på begynnelsen av 2000-tallet, har enkelte formelt begynt å stille spørsmål om maskens autentisitet. Magasinet Archaeology har trykket en rekke artikler som presenterer begge sider av debatten. Innen utgravingen av gravsjaktene hadde Det greske arkeologisamfunnet begynt å overvåke Schliemanns arbeid (etter problemene ved Troja), og sendte Panagiotis Stamatakis for å være utgravingens leder og direktør – eller ephor – og han holdt tett oppsyn over Schliemann.
Visse forfalskningsteorier baseres på Schliemanns evne til og rykte på å plasserte artefakter fra andre steder i sine utgravinger for å generere oppmerksomhet og penger til sine utgravinger. Den ressursrike Schliemann kunne derfor ha fått masken laget etter en generell mykensk maskemodell, og fant en mulighet til å plassere den i utgravingen; at Schliemann fant en mulighet til å plassere masken ubemerket anses derimot som usannsynlig.
Argumenter som taler for maskens autentisitet peker på at utgravingen var lukket mellom 26. og 27. november, grunnet helligdagen søndag og regn. Det var ikke tillatt å gjenoppta utgravingene før Stamatakis hadde funnet troverdige vitner til arbeidet. De tre andre maskene ble ikke oppdaget før den 28., og «Agamemnons dødsmaske» ble funnet den 30. november.
Shanghai People's Press

Shanghai People's Press er et forlag med sete i Shanghai. Det ble opprettet i 1972, og erstattet Shanghai Publishing Bureau som ble grunnlagt på nytt den 1. januar 1978.
Løvekvinnen (film)

Handling

I en liten stasjonsby i Norge i 1912 kommer det lille barnet Eva Arctander til verden. Hennes mor Ruth dør etter fødselen og faren Gustav sitter tilbake med et barn helt ulikt noe man har sett før. En jente dekket av lysegult, fint hår over hele kroppen. Gustav skammer seg over barnet og lukker henne inne i leiligheten på stasjonen, og overlater omsorgen til barnepiken Hannah. Hannah blir glad i Eva og kjemper for hennes rett til å bli behandlet som alle andre.

Norge

Løvekvinnen hadde 10 072 besøkende i løpet av åpningshelgen, noe som gjorde filmen til den 51. beste åpningshelgen på norsk kino i 2016.
Det totale besøkstallet for filmen på kino endte på 36 016, noe som gjorde at filmen ble kalt en flopp av eksperter.
Løvekvinnen ble regnet som en flopp etter kun 10 000 besøkende i åpningshelgen.

Internasjonalt

I februar 2016 oppga distribusjonsselskapet Trust Nordisk at kinorettighetene til Løvekvinnen var solgt til Belgia, Nederland, Luxembourg, Serbia, Montenegro, Bosnia-Hercegovina, Kroatia, Republikken Makedonia, Slovenia, Tyrkia, Hongkong og hele Sør-Amerika. Filmen har blitt solgt til 40 land totalt.

Anmeldelser

Løvekvinnen mottok fra middels til gode anmeldelser av kritikere.
Birger Vestmo i NRK P3s Filmpolitiet ga filmen terningkast fire og skrev: «helheten er preget av godt håndverk, med en overbevisende tidskoloritt og miljøskildring, samt en klar dramaturgisk fremdrift gjør at Løvekvinnen aldri blir direkte kjedelig» Aksel Kielland i Dagbladet var mer kritisk og skrev: «Løvekvinnen er ikke en videre god film, men det er ikke dermed sagt at den ikke er vellykket.», og ga filmen terningkast tre.
Tor Andre Øyås i Filmfront var mer kritisk og ga filmen terningkast tre. Han skrev: «Som tids- og karakterportrett blir slik "Løvekvinnen" både pen, litt fascinerende og herlig annerledes, men hvor helheten drukner i noe filmatisk tungt og unorsk gammeldags som gjør at filmen ikke blir så sterk som man skulle trodd, håpet på og ønsket.»

Priser

Filmen ble nominert til tre priser foran Amandaprisen 2017: beste kvinnelige birolle, beste produksjonsdesign/scenografi og folkets Amanda. Den var i tillegg nominert i klassen beste kvinnelige hovedrolle under Kanonprisen 2016 i forbindelse med filmefestivalen Kosmorama.
Tomasz Kędziora

Landslaget

Han ble tatt ut i Polens bruttotropp til VM i fotball 2018 i Russland.
Callidium

Utseende

Middelsstore trebukker med litt flat kroppsform. Antennene er vanligvis kortere enn kroppen. Disse artene kan være ganske variable i fargen, dekkvingene er ikke sjelden metallisk blålige eller fiolette.

Utbredelse

Gruppen har sin hovedutbredelse i Asia, Europa og Nord-Amerika. Det finnes noen få arter i Sør-Amerika, i Afrika finnes gruppen bare langs middelhavskysten og på Madagaskar.
St. Edmund's Church

St. Edmund's Church (St. Edmunds kirke) er ei lita kirke i Møllergata 30 i Oslo. Den blei oppført i 1883–84, og er hjem for den norske menigheta av den engelske statskirka, Church of England.
Kirka har – tross sin beskjedne størrelse – form som ei langkirke. Den er tegna av arkitekten Paul Due, og er i gul og rød tegl i en enkel, nygotisk stil. Kirka blei restaurert i 1990, og tårnet blei da erstatta med et nytt av noenlunde samme form og størrelse som det opprinnelige.
Screwballkomedie

Screwballkomedie er en filmsjanger som betegner en form for komedie som hadde sin blomstringstid i 1930-årene og 1940-årene i kjølvannet av talefilmens fremkomst. I motsetning til stumfilmenes visuelle slapstick satset disse komediene på verbal humor, og de var karakterisert med en meget rask dialog, hvor den ene replikken ofte kom hurtig i hælene på den andre.
Idris (operativsystem)

Idris var et Unix-lignende flerbruker-operativsystem lansert av det amerikanske selskapet Whitesmiths i 1979 og kommersielt tilgjengelig frem til og med 1988. Operativsystemet hadde sanntids-egenskaper og var modellert etter, men ikke basert på UNIX versjon 6 - av lisensmsessige årsaker. De første utgavene av systemet var laget for PDP-11 minimaskiner, og var binærkompatibelt med UNIX versjon 6. 
Idris ble portert til Motorolas 68000-prosessor i 1980, og tilpasset Motorolas EXORmacs utviklingssystem. Senere kom porteringer til VAX, IBM System/370, Intel 8086 og flere.
Idris ble markedsført som et rimelig og effektivt alternativ til UNIX.
Odontolabis dalmani

Utseende

En stor til meget stor (hannen 39-102 millimeter), litt avlang, blankt svart hjortebille, vanligvis mer eller mindre kledt med grågul bestøvning. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en nedoverrettet tann nær roten, mindre hanner har ofte rette, kraftige kjever som er mer eller mindre sagtakkede. Hodet har en tann bak fasettøynene. Pronotum er innsnevret bakerst bak en utstående tann, forhjørnene er også tannaktig utståene. Dekkvingene er blanke, men ofte med grågul bestøvning. Hunnen er bredere, uten forstørrede kjever, hodet med et rundet utskudd under fasettøynene.

Levevis

Larvene utvikler seg i råtne trestammer.

Utbredelse

Arten er utbredt fra Thailand i vest til Molukkene i øst.
Gausa

Geografi

Elva Gausa er bare 11 km lang men Gausavassdraget er ca 72 km langt og drenerer fjellpartiene sørøst for Vinstre, øst for Espedalen og har et nedbørsfelt på 932 km². Høyeste punkt i nedbørfeltet er 1466 moh. Vassdraget er delt i to hovedgreiner, Gausa og Jøra. Elva begynner ved bygda Svingvoll, der Kidlielva og Skeiselva møtes. På Forset møtes Jøra og Augga og ved Segalstad bru renner Jøra ut i Gausa. Gausa renner ut i Gudbrandsdalslågen mellom Jørstadmoen og Fåberg, 6 km nord for Lillehammer. NVE oppgir at Gausa renner ut i Lågen, noen kilder oppgir at Mjøsa når helt opp til Gausas utløp.

Kraftverk

Det finnes 5 kraftverk i vassdraget; Svatsum Kraftverk, Roppa Kraftverk, Holsfoss Kraftverk, Raua Kraftverk og Follebu Kraftverk. 6 regulerte sjøer finnes også i vassdraget; Øvre og nedre Ongsjø, Bennsjøen, Hornsjøen, Ropptjern og Raudsjøen som til sammen rommer 6,2% (28,5 mill. m³) av nedbørfeltets årlige avrenning på ca. 463 mill. m³.

Fiske

Gausa er en flomelv som har vekslende vannføring i samsvar med regnværsperioder gjennom sommeren. Vannføringen kulminerer imidlertid raskt.
Fra Gausas utløp i Lågen og opp til vandringshindringene for storørret har elva en noenlunde jevn stigning. Den består av lange strekninger med stryk avbrutt av grunne høler. Holsfoss ved Follebu er vandringshinder for harr men ikke ørret. Nedenfor fossen ligger Gausas dypeste høl, Moavika. To av reguleringene berører storørreten direkte. Ved Follebu Kraftverk er det bygd fisketrapp som bare fungerer ved lavere vannføringer. Den er da eneste mulighet til passering for storørret. Ved middels til stor vannføring passerer storørreten i elveleiet, og bruker svært sjelden trappa under slike forhold. Fra inntaksdammen til Follebu Kraftverk er det en strekning for minstevannførings på ca. 300 m. Inntaksdammen er en ca. 0,5 m høy betongvegg som krysser hele elveleiet. Det finnes ingen bestemmelser om minstevannføring på denne strekningen. Den andre reguleringen som berører storørreten er Raua kraftverk. Raua er den viktigste sidebekken til Gausa, og titalls storørret kan gyte i denne bekken hvert år (Eriksen & Kraabøl 1993). Manglende bestemmelser om minstevannføringer gjør at bekken tørker ut i nedbørsfattige perioder og ved driftsstans i kraftverket.

Vern

Gausa ble i 1980 vernet mot kraftutbygging i Verneplan II for vassdrag.
Langknattbreen

Langknattbreen er en bred isbre i den østre delen av Dronning Maud Land. Den ligger på østsiden av Langknatten og om lag 29 kilometer øst for Kapp Omega på Kronprins Olav Kyst.
Breen ble undersøkt og kartlagt av japanske forskningsekspedisjoner (JARE) mellom 1957 og 1959 og navngitt Higasi-naga-iwa Hyôga (Østre Langknattbreen) etter det nærliggende fjellet Naga-iwa (Langknatten), sammen med Nishi-naga-iwa-hyoga (Vestre Langknattbreen, Darumabreen på norsk) fem kilometer lenger vest.
In My Mind 1997–2007 – Best of Bertine Zetlitz

My Mind 1997 – 2007 – Best of Bertine Zetlitz er en CD med de beste sangene av Bertine Zetlitz. Albumet er en feiring av 10-årsjubileet for karrieren hennes som startet i 1997 og fortsatt holder på.
NTL Sentralforvaltningen

Norsk Tjenestemannslag Sentralforvaltningen er en landsforening innenfor Norsk Tjenestemannslag. Landsforeningen ble opprettet 1. april 2008 gjennom sammenslåing av NTL Sentraladministrasjonen og NTL Embetskontorene. Landsforeningen er NTL sin nest største i medlemstall.
NTL Sentralforvaltningen organiserer ansatte i om lag 70 virksomheter. De fleste av disse befinner seg innenfor det statlige tariffområdet, men landsforeningen organiserer også ansatte innenfor fristilte statlige virksomheter i Spekter-området samt ansatte i frivillige organisasjoner som i all hovedsak baserer seg på offentlig finansiering. Blant virksomhetene i landsforeningen er NTL-medlemmer i samtlige departementer, med unntak av Utenriksdepartementet (der NTL-avdelingen meldte seg ut av landsforeningen i kritikk mot den radikaliseringen den gjennomgikk på 70-tallet), Departementenes sikkerhets- og serviceorganisasjon, Fylkesmannen, domstolene og de fleste, men ikke alle, direktorater og tilsyn.
Leder ved opprettelsen var Lill Fanny Sæther, tidligere leder av NTL Sentraladministrasjonen, fra 2010 er Bjørn Halvorsen leder.
Badger Explorer

Verktøyet Badger Explorer

Selskapet har utvikler et verktøy med samme navn, «Badger Explorer», som skal bore seg ned og befester seg i havbunnen. Et stort antall sensorer er festet på verktøyet for å måle og registrere nødvendig informasjon. Metoden skal gi «en betydelig lavere risiko, kostnad og grad av kompleksitet i forhold til å operere en dyr borerigg».
Relient K

Relient K er et band fra Canton, Ohio, USA. Gruppa er et kristent rock-band, og er videre kjent for de kristne tekstene deres. Bandet hentet navnet sitt fra gitaristen Matt Hoopes Plymouth Reliant K-bil. De har spilt inn flere album, samt en rekke EP-er. Den 13. april 2011 ble det offentliggjort på bandets hjemmeside at de hadde gått i studio for å spille inn deres første cover-album.